CELEX: 62015TN0451
Language: mt
Date: 2015-08-05 00:00:00
Title: Kawża T-451/15: Rikors ippreżentat fil-5 ta’ Awwissu 2015 – AlzChem vs Il-Kummissjoni

28.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/45
            
         Rikors ippreżentat fil-5 ta’ Awwissu 2015 – AlzChem vs Il-Kummissjoni
   (Kawża T-451/15)
   (2015/C 320/63)
   Lingwa tal-kawża: l-Ingliż
   
      Partijiet
   
   
      Rikorrenti: AlzChem AG (Trostberg, il-Ġermanja) (rappreżentant: A. Borsos, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara li r-rikors huwa ammissibbli u fondat;
            
         
               —
            
            
               tannulla d-Deċiżjoni tal-Kummissjoni Ewropea Ares (2015) 2176662, tas-26 ta’ Mejju 2015, meħuda skont l-Artikolu 4 tar-Regoli ta’ Implementazzjoni tar-Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni, bi tweġiba għall-applikazzjoni bin-numru GESTDEM 2015/1640; u
            
         
               —
            
            
               tikkundanna lill-Kummissjoni tħallas l-ispejjeż tar-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv, ibbażat fuq żball ta’ liġi u fuq żball manifest ta’ evalwazzjoni fir-rigward tal-applikazzjoni ta’ preżunzjoni ġenerali bħala reazzjoni għall-eċċezzjoni dwar il-protezzjoni tal-iskop ta’ investigazzjonijiet tal-Unjoni. Ir-rikorrenti tinvoka l-iżbalji segwenti:
               
                           —
                        
                        
                           l-iżball ta’ liġi min-naħa tal-Kummissjoni fir-rigward tal-applikazzjoni tal-eċċezzjonijiet ġenerali;
                        
                     
                           —
                        
                        
                           l-iżball ta’ liġi min-naħa tal-Kummissjoni fir-rigward tal-protezzjoni tal-iskop ta’ investigazzjonijiet;
                        
                     
                           —
                        
                        
                           l-iżball ta’ liġi u l-iżball manifest ta’ evalwazzjoni min-naħa tal-Kummissjoni fir-rigward tal-evalwazzjoni tal-interess pubbliku akbar li jiġi żgurat stħarriġ ġudizzjarju effettiv (Artikolu 47 tal-Karta tad-Drittijiet Fundamentali tal-Unjoni Ewropea); u
                        
                     
                           —
                        
                        
                           l-iżball ta’ liġi min-naħa tal-Kummissjoni fir-rigward tal-applikazzjoni tad-dritt fundamentali ta’ access għal dokumenti (Artikolu 42 tal-Karta tad-Drittijiet Fundamentali tal-Unjoni Ewropea).
                        
                     
         
               2.
            
            
               It-tieni motiv, ibbażat fuq żball ta’ liġi u fuq żball manifest ta’ evalwazzjoni fir-rigward tal-applikazzjoni tal-eċċezzjoni dwar il-protezzjoni tal-interessi kummerċjali.
            
         
               3.
            
            
               It-tielet motiv, ibbażat fuq nuqqas ta’ motivazzjoni fir-rigward tar-rifjut ta’ aċċess għal verżjoni mhux kunfidenzjali jew ta’ aċċess fil-post għad-dokumenti.